Xxxโฮลิค

xxxโฮลิค (Horikku; xxxHOLiC) เป็น การ์ตูนญี่ปุ่น ผลงานของกลุ่มนักวาดการ์ตูนญี่ปุ่น แคลมป์ ลงตีพิมพ์ในนิตยสาร ยังก์แมกกาซีน ของสำนักพิมพ์โคดันฉะ เมื่อราวปี 2003 ส่วนในประเทศไทย ลงตีพิมพ์ในนิตยสาร เคซีทริโอ ของสำนักพิมพ์วิบูลย์กิจ ส่วนในสหรัฐอเมริกา ได้รับลิขสิทธิ์โดยสำนักพิมพ์ Del Rey Manga
นอกจากหนังสือการ์ตูนแล้ว xxxโฮลิค ยังได้รับการสร้างเป็นภาพยนตร์การ์ตูน ในชื่อว่า 劇場版 xxxHOLiC 真夏ノ夜ノ夢 (คำอ่าน: เกคิโจบัง โฮลิค มานัทสึ โนะ โยะ โนะ ยูเมะ;ภาษาอังกฤษ: xxxHOLiC: A Midsummer Night's Dream) เข้าฉายในประเทศญี่ปุ่น เมื่อวันที่ 20 สิงหาคม พ.ศ. 2548 ต่อมาได้ถูกสร้างเป็นอนิเมะ ออกอากาศทางสถานี TBS ความยาว 25 ตอนจบ
ในประเทศไทย xxxโฮลิค ออกจำหน่ายในรูปแบบวีซีดี-ดีวีดีลิขสิทธิ์โดย TIGA

**เรื่องย่อ**
ความปรารถนาของเธอนั้นฉันจะช่วยทำให้มันเป็นจริงเอง นั้นเป็นคำพูดของคุณยูโกะ ผู้ตั้งร้านสมความปรารถนาเพื่อรับมือกับการเปลี่ยนแปลงห้วงเวลา และขอยืมพลังจาก วาตานุกิ คิมิฮิโระ นักเรียน ม.ปลาย ที่มีเคราะห์กรรม อันเนื่องจากสายเลือดอันเข็มข้นของผู้ทรงวิญญาณ ทำให้เขามักจะเห็นสิ่งลี้ลับ เหนือธรรมชาติได้ เขาได้เผลอเข้าไปในร้าน ๆ หนึ่ง ซึ่งดูพิลึกกึกกือ ในร้านมีผู้หญิงที่ชื่อ อิจิฮาระ ยูโกะ บอกว่าจะทำให้เขาสมปรารถนา โดยให้เขา มาทำงานพิเศษที่ร้าน แลกกับการลบล้างพลังนั้นให้ ในระหว่างที่ทำงานนั้น วาตานุกิก็ได้พบกับเรื่องราวเกี่ยวกับสิ่งลี้ลับมากมาย และเค้าก็เข้าใจว่า "ไม่ใช่ความบังเอิญ ที่ทำให้เค้ามาอยู่ ณ ที่แห่งนี้ แต่เป็นเพราะพรหมลิขิตต่างหาก ไม่มีความบังเอิญบนโลกใบนี้ และโลกใบไหน ๆ"

**มีเรื่องราวที่เชื่อมต่อกับเรื่องอื่น ๆ ของแคลมป์**
xxxโฮลิค เป็นผลงานเรื่องหนึ่งของแคลมป์ที่เชื่อมต่อกับเรื่อง "สึบาสะ สงครามเทพข้ามมิติ" ซึ่งเรื่องทั้ง 2 ต่างมีเหตุการ์ณที่เชื่อมต่อกัน (โลกคู่ขนาน) โดยตัวละครต่าง ๆ ในเรื่องสึบาสะนั้น เป็นการนำตัวละครในผลงานของแคลมป์ที่ผ่านมาลงจออีกครั้ง ถือเป็นสีสันของแคลมป์ในการใช้ตัวละครในอดีต แต่ถึงแม้จะเป็นตัวละครคนเดียวกันแต่ก็ไม่ใช่คนเดียวกัน เป็นเพียงตัวละครที่มีรากฐานของแก่นวิญญาณเดียวกัน ซึ่งจะมีความทรงจำ และอุปนิสัยแตกต่างกันไป ตามสถานที่และกาลเวลา

**ตัวละคร**

**ตัวละครหลัก**
อิจิฮาระ ยูโกะ (壱原侑子) : หญิงสาวซึ่งได้รับฉายาว่า แม่มดแห่งห้วงมิติ เป็นผู้มีความสามารถในการพยากรณ์และเป็นเจ้าของร้านที่ตั้งขึ้นเพื่อให้ความปรารถนาของผู้คนเป็นจริง เธอได้พบกับวาตานุกิและรับฟังความปรารถนาของเขาโดยมีสิ่งแลกเปลี่ยนคือให้วาตานุกิทำงานพิเศษให้เธอ มักจะชอบสิ่งของน่ารัก ๆ และสิ่งของโบราณ ชอบการดื่มเหล้า เบียร์ และสุราอื่น ๆ ระบบร้านของเธอคือการช่วยให้ความปรารถนาเป็นจริงโดยต้องแลกด้วยสิ่งที่เท่าเทียมกัน ผู้ที่ไม่มีความปรารถนาจะไม่สามารถมองเห็นร้านของเธอได้โดยจะมองเห็นเป็นเพียงที่รกร้างเท่านั้น
วาตานุกิ คิมิฮิโระ (四月一日君尋) : เด็กหนุ่มชั้น ม.ปลาย ผู้มีความสามารถพิเศษคือ สามารถมองเห็นสิ่งลี้ลับได้ วันหนึ่งเผอิญผ่านไปหน้าร้านของ ยูโกะ ก็โดนสิ่งประหลาดชักจูงเข้าไปในร้าน จนทำให้เข้าได้พบกับยูโกะ ซึ่งยูโกะบอกกับเขาว่า จะทำให้เขาสมปรารถนา แต่ต้องมีสิ่งแลกเปลี่ยน โดยให้เขามาทำงานพิเศษ
 ชื่อของวาตานุกิ สามารถเขียนตัวคันจิได้ว่า วันที่ 1 เดือน 4 หรือ วันที่ 1 เมษายน ซึ่งเป็นวันเกิดของเขา สายเลือดของเขาทำให้สิ่งลี้ลับชอบเข้ามาใกล้เป็นพิเศษ ซึ่งเรื่องนี้สาวพิรุณบอกว่าพลังนี้ของวาตานุกิเป็นของหายาก นอกจากนี้ยังตรงกับวันเกิดของเชารัน (จาก สึบาสะ สงครามเทพข้ามมิติ) และนอกจากนั้น ทั้งนิสัยของวาตานูกิกับเชารันยังเหมือนกันอีกด้วย จึงทำให้สองคนนี้มีโชคชะตาที่สัมพันธ์กัน
โดเมกิ ชิซึกะ (百目鬼 静) : เขาเป็นเพื่อนร่วมชั้นอีกคนหนึ่งของวาตานุกิเช่นเดียวกับฮิมาวาริ มีความสามารถทางด้านกีฬาค่อนข้างสูง และยังเนื้อหอมในหมู่ผู้หญิงอีกด้วย แม้จะมองไม่เห็นสิ่งลี้ลับ แต่ภายในเรื่องนั้นเขามักมีบทบาทในการช่วยวาตานุกิทำงานของยูโกะอยู่บ่อยครั้ง เพราะเขามีความสามารถในการไล่สิ่งลี้ลับนั่นเอง ในตอนที่ 117 วาตานูกิประสบอุบัติเหตุตกจากหน้าต่าง จึงทำให้โดเมกิได้เข้ามาทำงานในร้านของยูโกะ เนื่องจากมีความปรารถนาที่ต้องการช่วย วาตานุกิ เพราะเงื่อนไขข้องร้าน ต้องมีความปรารถถึงจะเข้าไปได้
คุโนงิ ฮิมาวาริ (九軒 ひまわり) : เธอเป็นเพื่อนร่วมชั้น ซึ่งอยู่ห้องเดียวกับ วาตานุกิ มีนิสัยที่ชอบเรื่องลี้ลับ แม้วาตานุกิจะแอบชอบเธอก็ตามแต่ยูโกะ กลับบอกว่า ฮิมาวารินั้น จะเป็น"ผู้นำโชคร้าย" มาสู่เขา ภายหลังได้รับนกที่มีความสามารถในการลบล้างพลังในการนำโชคร้ายของเธอจากวาตานุกิ จุดเด่นของเธอนั้น คือ การที่เธอไม่เคยทำอาหารเองแต่จะซื้อมามากกว่า และฮิมาวารินั้นดูเหมือนกันจะไม่ได้รู้สึกอะไรกับวาตานุกิเลยสักนิด
โมโคนะ - โมโดกิ (モコナ＝モドキ) : เป็นสิ่งมีชีวิตที่ปรากฏอยู่ในผลงานเรื่องอื่นของ Clamp (เช่น สึบาสะ สงครามเทพข้ามมิติ และ เมจิกไนท์เรย์เอิร์ธ) สำหรับในเรื่อง xxxโฮลิค นี้ โมโคนะซึ่งถูกสร้างโดยยูโกะกับ โคลว รีด จะแบ่งออกเป็น 2 ตัวคือ Soel (ตัวสีขาว) และ Larg (ตัวสีดำ) โดยตัวที่จะปรากฏอยู่ในเนื้อเรื่องส่วนใหญ่นั้นคือ Larg ที่มีหน้าที่เชื่อมโยงติดต่อกับ Soel ซึ่งยูโกะได้มอบให้กับเชาหลัน ตัวเอกในเรื่อง สึบาสะ สงครามเทพข้ามมิติ ไปนั่นเอง
มารุ และ โมโระ (マル＆モロ) : เด็กรับใช้ของ ยูโกะ ทั้งสองคน เหมือนเป็นคู่แฝด ที่มีท่าทาง และคำพูดคล้าย ๆ กัน นอกจากนี้พวกเธอนั้นยังไม่มีวิญญาณซึ่งเปรียบเป็นได้เพียง "สิ่งของ" เท่านั้น ชื่อเต็ม ๆ ของพวกเธอคือ มารุดาชิ และ โมโระดาชิ แปลคร่าว ๆ ได้ว่า โป๊ กับ เปลือย
 จิ้งจอกกระบอก (คุเดคิสซึเนะ 管狐) : เป็นสิ่งล้ำค่าในโลกวิญญาณเป็นส่วนหนึ่งของทูตวิญญาณทั้ง 12 ของโลกหลังความตาย เดิมเป็นสัตว์เลี้ยงของ สาวพิรุณ ที่เป็นของตอบแทนแก่วาตานุกิ ความสามารถนั้นสูงมากทั้งขับไล่ วิญญาณ และจัดการวัญญาณได้ด้วย ชอบวาตานุกิเป็นพิเศษ ชอบคลอเคลียวาตานุกิตั้งแต่แรกพบเลยทีเดียว

**หนังสือการ์ตูน**

**ฉบับภาษาญี่ปุ่น**
ในประเทศญี่ปุ่น xxxโฮลิค ลงตีพิมพ์ในนิตยสาร ยังก์แมกกาซีน และตีพิมพ์ฉบับรวมเล่มโดยสำนักพิมพ์โคดันฉะ

**ฉบับภาษาไทย**
ในประเทศไทย xxxโฮลิค ลงตีพิมพ์ในนิตยสาร เคซีทริโอ และตีพิมพ์ฉบับรวมเล่xxxii มโดยสำนักพิมพ์วิบูลย์กิจ

**ฉบับภาพยนตร์การ์ตูน**
ฉากบางฉากในภาพยนตร์มาจากเรื่อง สึบาสะ สงครามเทพข้ามมิติ ฉบับภาพยนตร์

**รายชื่อนักพากย์**
 อิชิฮาร่า ยูโกะ: โอฮาระ ซายากะ- วาตานุกิ คิมิฮิโระ: ฟุคุยามะ จุน- โดเมกิ ชิซุกะ: นากาอิ คาซุยะ- คุโนกิ ฮิมาวาริ: ชิซึกะ อิโต้- มารุ: โคจิม่า คาซุโกะ- โมโระ: โมจิซุกิ ฮิซาโยะ- โมโคนะ = โมโดกิ: คิคุจิ มิกะ- เด็กผู้หญิง : ยูซึกิ เรียวกะ- หญิงแก่: มัตสึโอะ โยชิโกะ- ชายหนุ่ม: มัตสึโนะ ไทกิ

**เพลงประกอบ**
 เพลงปิด: サナギ＜theme from xxxHOLiC the movie＞
 เนื้อร้อง / ทำนอง / เรียบเรียง / ขับร้อง: ซุกาจิกาโอ

**ฉบับอนิเมะ**
มีกำหนดการออกอากาศดังนี้- TBS เริ่มออกอากาศ 6 เมษายน พ.ศ. 2549 (ค.ศ. 2006) - เวลา 1.25 น.- MBS เริ่มออกอากาศ 15 เมษายน พ.ศ. 2549 (ค.ศ. 2006) - เวลา 3.25 น.- CBC เริ่มออกอากาศ 28 เมษายน พ.ศ. 2549 (ค.ศ. 2006) - เวลา 3.10 น.- HBC เริ่มออกอากาศ 22 เมษายน พ.ศ. 2549 (ค.ศ. 2006) - เวลา 2.10 น.- RKB เริ่มออกอากาศ 22 เมษายน พ.ศ. 2549 (ค.ศ. 2006) - เวลา 2.45 น.- TBC เริ่มออกอากาศ 25 เมษายน พ.ศ. 2549 (ค.ศ. 2006) - เวลา 2.30 น.- BS-i เริ่มออกอากาศ 28 เมษายน พ.ศ. 2549 (ค.ศ. 2006) - เวลา 0.30 น.- คิดส์ สเตชัน เริ่มออกอากาศ 6 พฤษภาคม พ.ศ. 2549 (ค.ศ. 2006) - เวลา 10.00 น. ฉายซ้ำ 3.00 น. และ 8.00 น.

**รายชื่อตอน**
1.พรหมลิขิต
2.การพูดเท็จ
3.แองเจิล
4.คำทำนาย
5.เล่นต่อคำ
6.อ่อนแอ
7.ไฮเดรนเยีย
8.ข้อตกลง
9.เกี่ยวก้อย
10.แสงไฟ
11.สารภาพรัก
12.เงาหน้าร้อน
13.กลายร่าง
14.พันธนาการ
15.ปลดปล่อย
16.พบกันอีกครั้ง
17.ตัวเอง
18.โคมปีศาจ
19.ไร้เหตุผล
20.ชดเชย
21.ตัดเล็บ
22.ลวงใจ
23.ทางเลือก
24.ตอนพิเศษ : หวนอดีต

**ทีมงานสร้าง**
 เนื้อเรื่องดั้งเดิม : แคลมป์- ผู้กำกับ : สึโตมุ มิซุชิม่า- กำกับบท : มิจิโกะ โยโกเตะ และ อาเกฮะ โอคาวะ- ออกแบบตัวละคร : คาซุจิกะ คิเสะ- ออกแบบประกอบ : มิโนรุ อุเอดะ- กำกับศิลป์ : ฮิโรมาสะ โอกุระ- กำกับสี : อิซึมิ ฮิโรเสะ- กำกับภาพ : โยเฮย์ โคนิชิ- ตัดต่อ : ทาเอโกะ ฮามาอุซึ- เสียง : S.E.N.S. Project- กำกับเสียง : คาซุฮิโระ วาคาบายาชิ- ค่ายภาพยนตร์ : Production I.G- ทีม : Ayakashi Workshop

**รายชื่อนักพากย์**
 อิชิฮาร่า ยูโกะ: โอฮาระ ซายากะ- วาตานุกิ คิมิฮิโระ: ฟุคุยามะ จุน- โดเมกิ ชิซุกะ: นากาอิ คาซุยะ- คุโนกิ ฮิมาวาริ: อิโต้ ชิซุกะ- มารุ: โคจิม่า คาซุโกะ- โมโระ: โมจิซุกิ ฮิซาโยะ- โมโคนะ = โมโดกิ: คิคุจิ มิกะ

**เพลงประกอบ**
 เพลงเปิด: 19才 (19 sai คำแปล: อายุ 19)
 เนื้อเพลง:ซุกา จิกาโอ แต่ง:ซุกา จิกาโอ ขับร้อง:ซุกา จิกาโอ- เพลงปิด: Reason,Kagerou

**แหล่งข้อมูลอื่น**
  เว็บไซต์อย่างเป็นทางการของฉบับภาพยนตร์การ์ตูน
หมวดหมู่:แคลมป์
หมวดหมู่:การ์ตูนญี่ปุ่นแนวเซเน็ง
หมวดหมู่:อนิเมะและมังงะเกี่ยวกับมด (บุคคล)
หมวดหมู่:โยไกในอนิเมะและมังงะ
หมวดหมู่:การ์ตูนญี่ปุ่น
หมวดหมู่:อนิเมะและมังงะข้ามฝั่ง